Ongeluk op Moloto-pad: Talle dood, beseer | Maroela Media
'n Bus het op sy sy beland op die Moloto-pad. (Foto: Twitter)
Twee mense is dood en 45 beseer toe 'n Putco-bus beheer op die Moloto-pad in Pretoria verloor en op sy sy beland het.
Die Stad Tshwane se nooddienste het Woensdag 04:51 gereageer op inligting oor 'n ongeluk op die R573 (Moloto-pad) naby die Walmansdal-afrit. Nooddienste het 45 pasiënte behandel en na verskeie hospitale in die omgewing vervoer. Van hierdie pasiënte het 38 minder ernstige beserings opgedoen, terwyl sewe pasiënte matige tot ernstige beserings opgedoen het. Twee vroulike passasiers, 'n student en 'n volwasse vrou, is op die toneel dood verklaar.
Private ambulansdienste het boonop 'n onbekende aantal pasiënte vanaf die toneel vervoer nog voor Tshwane se nooddienste op die toneel aangekom het.
Die presiese oorsaak van die ongeluk word ondersoek. Verkeer is in die gebied word ook geraak. Die Moloto-pad, wat van Mpumalanga na Pretoria loop, is berug vir die gru-busongelukke wat gereeld daar plaasvind.
Tshwane het 'n beroep op motoriste gedoen om versigtig op nat paaie te bestuur en het hul medelye betuig met families van die oorledenes.
sterkte vir die familie. dis maar tragies om sulke nuus te lees. Hierdie "talle" by die berig was net bietjie verwarrend… het eers gedink sjoe.. hoeveel arme mense is oorlede.. Darem 2 wat steeds 2 te veel is.
Alweer n bus, alweer die Moloto pad. Wanneer gaan daar opgetree word.
@Neil, stem saam met jou
Ons ry daardie pad elke dag, dit is ongelooflik teen watter spoed die busse jaag. Om nie eers van die privaat voertuie te praat nie. Daar is geen 3 of 4 Rigting stopstrate of hobbels op daardie pad nie, ek myself was eenkeer amper in 'n ongeluk a.g.v. 'n taxi wat net voor my ingedraai het. Ons het al versoeke ingesit vir 4 Rigting stoppe, maar daar is net 'n Bord opgesit "High accident Zone" Daar is minstens 3 ongelukke waarby ons verby ry elke week. En niemand doen iets aan dringende versoeke nie.
ons ry daagliks se pad van die moloto dis vreesjaend en busse en taxi is altyd verontgagsaam oor die wit lang streep wat altyd verby ry en nooit hou geduldig nie.moet dubbel paaie maak dalk sal beter raak .ry maar altyd versigtig .verkies om die kameeldrift bord afdraai is veiliger as moloto se pad.sterkte vir die famile wat 2 afsterwe.